NEW YORK. . Firma vykázala zisk 1,69 mld. USD čiže 59 centov na akciu. Analytici oslovení v prieskume agentúry Reuters predpokladali, že zisk bude 58 centov na akciu.
V rovnakom štvrťroku minulého roka bol zisk Verizon Communications v sume 1,44 mld. USD čiže 51 centov na akciu. Tržby spoločnosti posilnili na 28,24 mld. USD z úrovne 26,99 mld. USD. Analytici očakávali, že budú na úrovni 28,17 mld. USD.
Finančný riaditeľ firmy Fran Shammo uviedol, že Verizon Wireless, ktorý je spoločným podnikom Verizon Communications a Vodafone Group Plc, evidoval najväčší rast tržieb za služby mobilnej telekomunikácie za tri roky. Priemerné mesačné tržby Verizon Wireless na zákazníka v prvom štvrťroku stúpli o 3,6 % na 55,43 USD. Analytici očakávali ich rast o približne 3 %.
Za január až marec firma Verizon Wireless získala 501 tis. nových zmluvných zákazníkov. Bolo to zhruba v súlade s predpokladom analytikov oslovených agentúrou Reuters, ktorí očakávali, že podnik získa 511 tis. nových zmluvných klientov.